Document ID: /roh_data/filtered/fineweb-2-filterrobots_roh.jsonl.gz/57155

In set da film è savens bler pli grond che quai ch’ins pensa. La finala vesain nus gea mo quai che la camera prenda si e betg tge che marscha uschiglio anc dasperas.
Persunas ch’ins emblida savens
Per exempel la designra da costums, quel ch’è responsabel per la glisch ma era quella persuna che mira che tuts han da mangiar, l’assistentA da l’um/dunna da camera, quel che mira ch' il magiel aua ha adina en tuttina bler aua, l'assistent u l'assistenta da la reschia ed anc bleras autras persunas èn responsablas che tut funcziunescha sin in set da film.
Differenza tranter gronds e pitschens sets
In grond set da film sco quel da «Moskau einfach!» n’è en sasez betg fitg bler pli grond ch’in dad ina producziun d’in student da film. La differenza è simplamain il budget che quels dus sets han. Sin in set grond gudognan ils acturs, la squadra e perfin ils statists. Sin in set d’in film cun in pitschen budget lavuran blers dentant gratuitamain. Igl è percunter era pli famigliar e forsa era pli fitg ina chaussa dal cor. Ils blers sin uschè in set èn savens tranter 20 e 25 onns vegls ed uschia pli giuvens che quels sin in set sco «Moskau einfach!».
Co vegnir tar ina rolla?
- I dat pliras paginas, nua che rollas vegnan scrittas ora ed ins po s’annunziar – per exempel: studentfilm.ch
- Bajegiar si ina rait cun glieud ord il mund da film
- Entschaiver cun rollas da statists che vegnan savens scrittas ora en l'internet
- Simplamain empruvar e gughegiar dad ir a castings
RTR actualitad 08:00